**GUVERNUL REPUBLICII MOLDOVA**

**HOTĂRÎRE Nr.\_\_\_\_\_\_**

**din \_\_\_\_\_\_\_\_\_2016**

**cu privire la aprobarea conceptului Sistemului informatic de gestionare și eliberare a actelor permisive și a Planului de acțiuni pentru optimizarea actelor permisive și implementarea soluțiilor de ghișeu unic**

În vederea realizării obiectivelor din prioritatea “Business: cu reguli clare de joc” din cadrul Strategiei naţionale de dezvoltare „Moldova 2020”, aprobată prin Legea nr. 166 din  11 iulie 2012 și a obiectivelor din Strategia reformei cadrului de reglementare a activităţii de întreprinzător pentru anii 2013-2020, aprobată prin Hotărârea Guvernului nr.1021 din 16 decembrie 2013, care prevăd eliberarea a cel puţin 30% din volumul total al actelor permisive în baza ghișeului unic până în 2017 și reducerea cu 40%, până în 2020, a numărului actelor permisive și a costului acestora, Guvernul

**HOTĂRĂŞTE:**

1. Se aprobă:

- Conceptul Sistemului informatic de gestionare și eliberare a actelor permisive, conform anexei nr. 1;

- Planul de acțiuni pentru optimizarea actelor permisive și implementarea soluțiilor de ghișeu unic, conform anexei nr. 2.

2. Ministerul Economiei, în calitate de autoritate responsabilă pentru executarea Hotarîrii Guvernului nr. 1021 din 16 decembrie 2013, va oferi suportul tehnic necesar implementării Conceptului Sistemului informatic de gestionare și eliberare a actelor permisive și Planului de acțiuni pentru optimizarea actelor permisive și implementarea soluțiilor de ghișeu unic.

2. Autoritățile administrației publice implicate în optimizarea actelor permisive și implementarea soluțiilor de ghișeu unic:

    a) vor întreprinde măsurile necesare în vederea realizării activităţilor stipulate în Planului de acțiuni pentru optimizarea actelor permisive și implementarea soluțiilor de ghișeu unic;   
    b) vor raporta, semestrial și conform termenilor stabiliți, Cancelariei de Stat referitor la implementarea Planului de acțiuni pentru optimizarea actelor permisive și implementarea soluțiilor de ghișeu unic;

    c) vor desemna persoane responsabile de coordonarea şi monitorizarea mersului implementării Planului de acțiuni pentru optimizarea actelor permisive și implementarea soluțiilor de ghișeu unic în cadrul autorităţii respective, şi vor informa, în mod corespunzător, Cancelaria de Stat.

3. Cancelaria de Stat va asigura coordonarea şi monitorizarea realizării Planului de acțiuni pentru optimizarea actelor permisive și implementarea soluțiilor de ghișeu unic, generalizînd şi prezentînd Guvernului informaţia în acest sens semestrial și conform termenilor stabiliți.

4. Crearea şi implementarea Sistemului informatic de gestionare și eliberare a actelor permisive și implementarea Planului de acțiuni pentru optimizarea actelor permisive și implementarea soluțiilor de ghișeu unic se vor realiza pe baza mijloacelor financiare ale donatorilor externi, precum şi în limitele alocaţiilor financiare prevăzute în bugetul de stat.

5. Se recomandă autorităţilor administraţiei publice locale să întreprindă măsuri privind realizarea Planului de acțiuni pentru optimizarea actelor permisive și implementarea soluțiilor de ghișeu unic.

6. Controlul asupra executării prezentei hotărîri se pune în sarcina Cancelariei de Stat.

**Prim-ministru Pavel FILIP**

Contrasemnează:

Viceprim-ministru,

ministrul economiei Octavian Calmîc

Ministrul justiţiei Vladimir Cebotari